
PROTOKOLLĒMUMS
Par grozījumiem pašvaldības aģentūras “Carnikavas komunālserviss” 2026. gada budžeta tāmē
Ādažu novada pašvaldības aģentūra “Carnikavas komunālserviss” (turpmāk – Aģentūra) veic tai noteikto uzdevumu izpildi pašvaldības ielu un ceļu uzturēšanā, administratīvās teritorijas labiekārtošanā un sanitārās tīrības nodrošināšanā.
Lai nodrošinātu minēto uzdevumu efektīvu izpildi un pašvaldības infrastruktūras kvalitatīvu uzturēšanu, nepieciešams veikt izmaiņas Aģentūras budžetā, paredzot finansējumu tehnikas parka atjaunošanai un esošās tehnikas aprīkojuma papildināšanai:
1) Papildus paredzēts esošo Massey Ferguson markas traktoru aprīkot ar hidraulisko greideri. Šāds aprīkojums ļautu Aģentūrai pašu spēkiem veikt pašvaldības grants ceļu greiderēšanas un profilēšanas darbus, uzlabojot ceļu tehnisko stāvokli, nodrošinot operatīvāku reaģēšanu uz nepieciešamajiem uzturēšanas darbiem un mazinot nepieciešamību piesaistīt ārpakalpojumu sniedzējus. 
Aģentūra ierosina veikt tās 2026. gada budžeta tāmes grozījumus sadaļā “Ceļu un ielu uzturēšana – pašvaldības finansējums”, pārceļot 5 117 euro no EKK 2350 (pretputekļu līdzekļa iegādei plānotie līdzekļi), 24 273 euro (sāls iegādei plānotie līdzekļi) un 29 610 euro no EKK 5240 (L.Azarovas tilta pārbūvei plānotie līdzekļi), kopā 59 000 euro uz EKK 5239 izdevumu pozīciju (Uzkarināmā greidera iegāde). 
2) Aģentūras rīcībā esošais 2014. gadā iegādātais Bobcat markas traktors ir tehniski novecojis, tā ekspluatācijas laikā bieži rodas tehniski bojājumi, kuru novēršanai nepieciešami regulāri remontdarbi. Lai nodrošinātu kvalitatīvu ceļu uzturēšanu, tostarp ziemas sezonā veicamos sniega tīrīšanas darbus, nepieciešams iegādāties jaunu tehnikas vienību, kas aprīkota ar sniega lāpstu un vibroblieti. Plānots esošo Bobcat traktoru pārdot, iegūtos līdzekļus novirzot jaunās tehnikas iegādes finansēšanai. 
Aģentūra ierosina veikt tās 2026. gada budžeta tāmes grozījumus sadaļā “Investīcijas ielu un ceļu infrastruktūras attīstībā un uzlabošanā”, pārceļot 70 397 euro no EKK 5240 (dubultās virsmas apstrādei plānotie līdzekļi) un 15 603 euro (Ūbeļu ielas pārbūves projektēšanai plānotie līdzekļi) kopā 86 000 euro uz EKK 5231 izdevumu pozīciju (Jauns traktors Bobcat).
Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” (turpmāk – Noteikumi) 21.3. punkts nosaka, ka ierosinājumu tāmes iekšējiem grozījumiem ar paskaidrojumu par grozījumu iemesliem izpildītāji (iestādes vadītājs) iesniedz Finanšu komitejai gadījumā, ja grozījumi ir vairāk par 5000 euro vienā reizē, sagatavojot par to protokollēmumu. Aģentūra ir sagatavojusi iesniegumu budžeta grozījumu veikšanai ar paskaidrojumu par grozījumu iemeslu (pielikumā). 
Pamatojoties uz Pašvaldību likuma 4. panta pirmās daļas 3. punktu, Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” 21.3. punktu, Ādažu novada pašvaldības dome
NOLEMJ:
1. Atbalstīt budžeta grozījumus Aģentūras 2026. gada budžeta tāmē:
1.1. pārcelt 5 117 euro sadaļā “Ceļu un ielu uzturēšana – pašvaldības finansējums” no EKK 2350 izdevumu pozīcijas (pretputekļu līdzekļa iegādei plānotie līdzekļi), 24 273 euro (sāls iegādei plānotie līdzekļi) un 29 610 euro no EKK 5240 (L.Azarovas tilta pārbūvei plānotie līdzekļi), kopā 59 000 euro uz EKK 5239 izdevumu pozīciju (Uzkarināmā greidera iegāde);
1.2. pārcelt 70 397 euro sadaļā “Investīcijas ielu un ceļu infrastruktūras attīstībā un uzlabošanā” no EKK 5240 (dubultās virsmas apstrādei plānotie līdzekļi) un 15 603 euro (Ūbeļu ielas pārbūves projektēšanai plānotie līdzekļi) kopā 86 000 euro uz EKK 5231 izdevumu pozīciju (Jauns traktors Bobcat).
2. Aģentūras direktoram nodrošināt 1.punktā minēto grozījumu veikšanu Aģentūras 2026. gada budžeta tāmē.
3. Centrālās pārvaldes Finanšu nodaļai veikt 1.punktā noteikto finanšu līdzekļu pārcelšanu pašvaldības 2026. gada budžeta tāmju ietvaros.
4. Pašvaldības izpilddirektora vietniecei nodrošināt lēmuma izpildes kontroli.
_________________________
Nosūtīt/izsniegt norakstus:
CKS, FIN, GRN, IDRV
